Fl-14 ta' Ġunju 2017 il- Kapijiet Uffiċjali għas-saħħa tal-pjanti 28 stat membru tal-UE qablu li jniedu strateġija ġdida u komprensiva ta' sensibilizzazzjoni għas-saħħa tal-pjanti L-istrateġija tikkonsisti minn ħames azzjonijiet ta' prijorità li għandhom jittieħdu kemm mill-istati membri kif ukoll mill-Kummissjoni , u ser tgħin lill-awtoritajiet nazzjonali jipprovdu informazzjoni kif meħtieġ lil dawk kollha involuti fil- prevenzjoni ta' u r-reazzjoni għal pesti potenzjalment devastanti tal-pjanti , bħal pereżempju jew in-nematodu tal-injam tal-arżnu. Dan l-aħħar fl-Unjoni Ewropea kien hemm diversi kriżijiet u emerġenzi minħabba tfaqqigħ u sejbiet ta' pesti tal-pjanti fit-territorju tagħha. Dawn il-pesti ħallew impatt devastanti, u dan wera biċ-ċar il-ħtieġa għal miżuri biex dawn ma jseħħux jew biex it-tifrix u l-impatt tagħhom jiġu limitati. Is-sensibilizzazzjoni hija mezz effettiv biex jiġu ffaċilitati l-infurzar, miżuri effettivi ta' kontroll u intervent rapidu għall-qerda u l-kontroll tal-pesti, u għalhekk intgħażlet bħala prijorità tal-presidenza Maltija tal-UE. L-istrateġija l-ġdida fil-qasam tas-saħħa tal-pjanti hija strutturata madwar ħames azzjonijiet ta' prijorità ssuġġeriti: żvilupp ta' strateġiji ta' sensibilizzazzjoni ħolqien ta' grupp ta' ħidma tal-Kummissjoni ta' esperti mill-istati membri ħolqien ta' sett ta' strumenti u materjali ta' sensibilizzazzjoni involviment ta' gruppi fil-mira u taħriġ ta' komunikaturi monitoraġġ u evalwazzjoni Kuntest Il-Kapijiet Uffiċjali tas-saħħa tal-pjanti huwa grupp ta' ħidma tal-Kunsill tal-UE magħmul minn esperti nazzjonali anzjani fis-settur fitosanitarju. Fil-laqgħa tagħhom ta' Frar 2017, il-presidenza pproponiet l-iżvilupp ta' strateġija ta' sensibilizzazzjoni għas-saħħa tal-pjanti fl-UE bħala parti mill-prijorità ġenerali tagħha dwar l-istat ta' tħejjija f'każ ta' emerġenza . L-esperti anzjani setgħu jesprimu ruħhom dwar l-elementi possibbli ta' din l-istrateġija permezz ta' kwestjonarju. It-tweġibiet għall-kwestjonarju ġew ippreżentati waqt workshop intitolat "Sensibilizzazzjoni bħala Għodda Essenzjali f'każ ta' Kontinġenza" li sar f'Malta f'Mejju 2017. L-istrateġija ta' sensibilizzazzjoni għas-saħħa tal-pjanti fl-UE ser taqdi rwol importanti fil-kuntest tas- Sena internazzjonali tas-saħħa tal-pjanti , li għandha tiġi ċċelebrata fl- Strateġija ta' sensibilizzazzjoni dwar is-saħħa tal-pjanti fl-UE Din ir-riżorsa bħalissa hi disponibbli biss bil-lingwa jew il-lingwi li ġejjin: